Program Zond

V rámci sovietskeho kozmického programu Zond sa v rozmedzí rokov 1964 až 1970 uskutočnili dve série nepilotovaných kozmických letov, ktoré mali za cieľ získať informácie o susedných planétach a otestovať nové kozmické lode.

Pre prvé tri misie bol použitý model medziplanetárnej sondy 3MV určenej k budúcemu
prieskumu Venuše a Marsu. Po zlyhaní prvých dvoch misií bol Zond 3 vyslaný na testovací let, počas ktorého sa iba po druhýkrát v histórii podarilo odfotografovať odvrátenú stranu Mesiaca. Sonda pokračovala k Marsu a testovala palubné systémy a telemetriu.

Misie lodí Zond 4 až Zond 8 sa zamerali na testy pre v tej dobe plánovaný pilotovaný oblet Mesiaca (pozri Sovietsky mesačný program). Na lety bola použitá odľahčená kozmická loď Sojuz 7K-L1, ktorú vyniesla nová sovietska raketa Proton. Tento nosič dokázal vyslať loď iba na oblet Mesiaca bez možnosti prejsť na jeho obežnú dráhu. Po podobnej trajektórii sa pohybovala loď Apollo 13 pri svojom núdzovom lete. Prípadného obletu by sa mohli zúčastniť maximálne dvaja kozmonauti.

 Zond 1
 Štart 4. apríla 1964
 Strata spojenia 14. mája 1964
 Dosiahnutá obežná dráha Venuše 14. júla 1964
 Zond 2
 Štart 30. novembra 1964
 Strata spojenia máj 1965
 Prelet okolo Marsu 6. augusta 1965

 Zond 3
 Štart 18. júla 1965
 Prelet okolo Mesiaca 20. júla 1965

 Zond 4
 Štart 2. marca 1968

 Zond 5
 Štart 15. septembra 1968
 Oblet Mesiaca 18. septembra 1968
 Návrat na Zem 21. októbra 1968

 Zond 6
 Štart 10. novembra 1968
 Oblet Mesiaca 14. novembra 1968
 Návrat na Zem 17. novembra 1968

 Zond 7
 Štart 7. augusta 1969
 Oblet Mesiaca 11. augusta 1969
 Návrat na Zem 14. augusta 1969

 Zond 8
 Štart 20. októbra 1970
 Oblet Mesiaca 24. októbra 1970
 Návrat na Zem 27. októbra 1970

 Iné projekty 


Zond